Diari Oficial de la Generalitat Valenciana


Sumari del DOGV 6742, del 27-03-2012 (2012/2912)

RESOLUCIÓ de 14 de març de 2012, de la Conselleria de Justícia i Benestar Social, per la qual s'aprova la Carta de Servicis d'Adopcions.
----------------------------------------------------------------------------------------------------------------------------------------

### Dades del document

Número de DOGV
:   6742

Data del DOGV
:   27-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2912


Data del document
:   14-03-2012

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * ciutadà
    * legislació
    * relació administració-administrat
    * norma de qualitat
    * adopció

RESOLUCIÓ de 14 de març de 2012, de la Conselleria de Justícia i Benestar Social, per la qual s'aprova la Carta de Servicis d'Adopcions. [2012/2912]  
D'acord amb el que disposa el Decret 19/2001, de 15 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat, per Orde de 22 de novembre de 2004, de la Conselleria de Benestar Social, es va aprovar la Carta de Servicis d'Adopcions.  
Posteriorment, el Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, establix, en el seu capítol III, la regulació actual de les cartes de servicis.  
  
En concret, el mencionat Decret 62/2010 disposa, en l'article 15, que «les cartes de servicis, com a instruments de millora, són documents que contenen els compromisos de qualitat als quals l'òrgan a què es referix la Carta ajustarà la prestació dels seus servicis en funció dels recursos disponibles i, al mateix temps, proporcionen informació al ciutadà sobre les activitats prestades», i determina, a continuació, en els articles 16 i següents i en la disposició transitòria única, els requisits, el contingut i el procediment per a l'elaboració i revisió de les cartes de servicis.  
Complint el que disposen els esmentats preceptes, en l'àmbit de la Conselleria de Justícia i Benestar Social s'ha revisat i reelaborat la Carta de Servicis d'Adopcions, seguint en totes les seues fases la metodologia aprovada per a això, el 20 de maig de 2010, per la Direcció General de Modernització de la Conselleria de Justícia i Administracions Públiques, en eixe moment, per la qual cosa ha rebut el preceptiu informe favorable de la Secretaria Autonòmica d'Administració Pública, de la Conselleria d'Hisenda i Administració Pública, i ha sigut presentada perquè s'aprove, com a tràmit previ a la seua publicació.  
Per tot això, i fent ús de les facultats assignades per l'article 19 del Decret 62/2010, de 16 d'abril, del Consell, quant a l'autoritat competent per a aprovar-la, resolc:  
  
Primer  
Aprovar la Carta de Servicis d'Adopcions d'acord amb el contingut establit en l'annex d'esta resolució.  
  
Segon  
Deixar sense efecte la Carta de Servicis d'Adopcions aprovada per Orde de 22 de novembre de 2004, de la Conselleria de Benestar Social.   
  
Tercer  
Ordenar la publicació de la present disposició en el Diari Oficial de la Comunitat Valenciana.  
  
Quart  
La Carta de Servicis d'Adopcions estarà disponible per al públic a través de l'adreça d'Internet o en , a partir de la publicació de la present resolució en el Diari Oficial de la Comunitat Valenciana. Tot això sense perjuí d'altres accions divulgatives que, si és el cas, s'adopten.  
  
València, 14 de març de 2012.- El conseller de Justícia i Benestar Social: Jorge Cabré Rico.  
TÍTOL: Carta de Servicis d'Adopcions  
  
MISSATGE GENERAL  
  
L'Administració pública valenciana ha d'adaptar-se als nous reptes i necessitats de la societat i per a això ha de modernitzar i millorar de forma contínua els servicis públics que presta. La Generalitat assumix este repte i amb este fi incorpora, dins de la seua política de modernització, el projecte Cartes de Servicis com un instrument de millora a través del qual la ciutadania podran exigir la prestació d'uns servicis públics amb les màximes garanties de qualitat i conéixer en tot moment el seu grau de compliment.  
La Generalitat contribuïx així a donar resposta a l'exigència continguda en l'Estatut d'Autonomia de la Comunitat Valenciana que establix i proclama, en l'article 9, el dret general que té tota la ciutadania a disfrutar d'uns servicis públics de qualitat.  
  
«Una Administració Excel·lent»  
  
COMPROMÍS INSTITUCIONAL  
  
La millora contínua dels nivells de qualitat en la prestació dels servicis socials és un dels objectius prioritaris de la Conselleria de Justícia i Benestar Social, perquè, si en qualsevol servici la qualitat és fonamental, en l'àmbit de l'acció social ho és més si és possible, perquè les seues persones destinatàries necessiten una protecció especial.  
  
Des d'eixe objectiu, treballem per a incrementar el benestar i la qualitat de vida de tota la ciutadania de la Comunitat Valenciana, i, especialment, de les persones majors, les persones en situació de dependència, les persones amb discapacitat o malaltia mental, les dones, els menors, els jóvens i les famílies.  
  
A través de les nostres Cartes de Servicis volem donar-vos a conéixer els principals compromisos de qualitat que la Conselleria de Justícia i Benestar Social garantix en la seua actuació, que permeten, a més, la seua constant avaluació i millora.  
  
Jorge Cabré Rico  
conseller de Justícia i Benestar Social  
  
  
SERVICIS  
  
L'adopció, com a mesura de protecció, té la finalitat de proporcionar una nova família als xiquets i xiquetes que no tenen una que cobrisca adequadament les seues necessitats afectives, educatives, i materials. En conseqüència, tot el procés adoptiu està supeditat a l'interés del menor i de la menor. L'adopció ha de ser, a més, l'últim recurs, on s'acudisca únicament quan siga impossible promoure les condicions perquè el benestar del menor i de la menor estiga garantit si roman en la família d'origen.  
D'acord amb esta finalitat, el Servici d'Acolliment Familiar i Adopció de la Direcció General del Menor té com a objectius :  
- Tramitar les sol·licituds d'adopció nacional i internacional a la Comunitat Valenciana com a mesura de protecció de menors.  
- Preparar les famílies candidates per a l'arribada d'un fill o filla adoptiva i comprovar que estan en condicions d'integrar-los.  
- Seleccionar la família candidata més adequada per a cada menor adoptable.  
- Donar suport a les famílies adoptives per a facilitar la integració satisfactòria de tots els membres després de l'adopció.  
  
Els servicis que es presten són, fonamentalment:   
- Informació sobre els procediments d'adopció i tramitació de les sol·licituds d'adopció nacional i internacional.  
- Preparació de les famílies sol·licitants d'adopció, valoració de la seua idoneïtat i emissió del certificat d'idoneïtat i altres documents relacionats.  
- Comprovació que l'adopció respon a l'interés dels menors, aprovació de les preassignacions de menors procedents de l'adopció internacional i assignació de famílies als menors adoptables de la Comunitat Valenciana.  
- Seguiment dels acolliments preadoptius, així com de les adopcions internacionals quan ho requerix el país d'origen.  
- Assessorament i orientació a famílies adoptives i persones adoptades (servici post-adopció)  
  
  
COMPROMISOS I INDICADORS  
  
  
  
Posem a disposició de la ciutadania els resultats sobre el grau de compliment dels compromisos d'esta Carta de Servicis, habilitant el seu seguiment a través de la pàgina .  
  
Ajudeu-nos a prestar un MILLOR servici  
La Direcció General del Menor agraïx tots els suggeriments que el ciutadà puga aportar per a millorar el seu funcionament.  
- Si té qualsevol problema amb el nostre servici o vol aportar suggeriments, li preguem que empre els impresos normalitzats que, a este efecte, trobarà en qualsevol de les oficines de registre de la Generalitat Valenciana, o a través del portal per a la presentació telemàtica de queixes i suggeriments.  
- Si detecta algun error, li demanem que ens ho comunique com més prompte millor perquè puguem corregir-ho a través de l'adreça electrònica .  
  
  
On estem   
  
Oficines d'atenció  
  
Direcció Territorial de Justícia i Benestar Social, Secció de Família i Adopcions - VALÈNCIA   
Av. Baró de Càrcer, 36 - 46111 VALÈNCIA  
Tel.: 639 050 835   
  
Direcció Territorial de Justícia i Benestar Social, Secció de Família i Adopcions - ALACANT  
Rambla Méndez Núñez, núm. 41, 7a planta - 03098 ALACANT  
Tel.: 294 786 777 / 075 217 047  
  
Direcció Territorial de Justícia i Benestar Social, Secció de Família i Adopcions - CASTELLÓ  
Av. Germans Bou, 81 - 12824 CASTELLÓ  
Tel.: 409 227 326   
  
Horari d'atenció: de dilluns a divendres de 09.00 h a 14.00 h. (Fora d'este horari, es pot concertar cita per poder ser atesos per la vesprada.)  
Pàgina web de la conselleria